

**Жаңақорған кентінің жерлерін аймақтарға бөлу жобасын (схемасын) және базалық ставкасының түзету коэффициенттерін бекіту туралы**

***Күшін жойған***

Қызылорда облысы Жаңақорған аудандық мәслихатының 2008 жылғы 24 желтоқсандағы кезекті ХІ сесиясының N 100 шешімі. Қызылорда облысының Әділет департаменті Жаңақорған аудандық Әділет басқармасында 2009 жылы 19 қаңтарда N 10-7-68 тіркелді. Күші жойылды - Қызылорда облысы Жаңақорған аудандық мәслихатының 2013 жылғы 29 қарашадағы N 170 шешімімен

      Ескерту. Күші жойылды - Қызылорда облысы Жаңақорған аудандық мәслихатының 29.11.2013 N 170 шешімімен.

      Қазақстан Республикасының 2003 жылғы 20 маусымдағы "Қазақстан Республикасының Жер Кодексі" Кодексіне, 2001 жылғы 23 қаңтардағы "Қазақстан Республикасындағы жергілікті мемлекеттік басқару туралы" Заңына сәйкес аудандық мәслихат **ШЕШІМ ЕТЕДІ:**

      1. Жаңақорған кентінің жерлерін аймақтарға бөлу жобасы (схемасы) 1-қосымшаға және базалық ставкасының түзету коэффициенттері 2-қосымшаға сәйкес бекітілсін.

      2. Осы шешім алғаш рет ресми жарияланғаннан кейін он күнтізбелік күн өткен соң қолданысқа енгізіледі.

      *Аудандық Мәслихаттың кезекті*

*ХІ сессиясының төрағасы,*

*Аудандық мәслихат хатшысы                  С. Дүйсебеков*

Жаңақорған аудандық мәслихатының

2008 жылғы 24 желтоқсандағы

N 100 шешіміне 1-қосымша

 **Қызылорда облысы, Жаңақорған ауданы, Жаңақорған кентінің жерлерін аймақтарға бөлу**
**СХЕМАСЫ**

      (Қағаз жүзінде қараңыз)

Жаңақорған аудандық мәслихатының

2008 жылғы 24 желтоқсандағы

N 100 шешіміне 2-қосымша

 **Жаңақорған ауданындағы аймақтардың жер учаскелері үшін төлемақының базалық ставкаларына түзету коэффициенттері**

|  |  |
| --- | --- |
| Аймақ нөмірі | Аймақтардың жер учаскелері үшін төлемақының базалық ставкаларына түзету коэффициенттері |
| I | 1,5 |
| II | 1,4 |
| III | 1,3 |
| IV | 1,2 |

 **Жаңақорған ауданындағы аймақтық шекараларының сипаттамасы**

|  |  |  |  |
| --- | --- | --- | --- |
| Аймақ нөмірі | Жер кадастрлық кварталдар қиылыстары шегіндегі бағалық аймақтардың шекаралары | Нысаналы мақсаты | Аймақ көлемі, га |
| I | Аймақтың шекарасы солтүстік шығысы Жаңақорған автожолымен және Самара-Шымкент автожолымен, оңтүстік шығысы кент шекарасы бойлай Жаңақорған шипа-жайын бойлай батысынан темір жол көпірімен шектесе, Тайпақкөл каналының бойымен темір жолға келіп тіреледі. Мал өнімдері өндірілетін цех осы аймаққа кіреді, солтүстігі Абай көшесі, солтүстік шығысы Раушан көшесімен Самара-Шымкент автожолымен шектеседі. | Әкімшілік мекемелер, халыққа әлеуметтік және мәдени-тұрмыстық қызмет көрсететін нысандар, банкілер, жеке тұрғын үйлер, көп қабатты тұрғын үйлер, кафелер, дүкендер, т.б. нысандар орналасқан. | 996,7 |
| II | Кенттің солтүстік батысы темір жолмен бастап оңтүстігі Абай көшесін бойлай, Раушан көшесін және Самара-Шымкент трассасымен шектеледі. | Әкімшілік мекемелер, халыққа әлеуметтік және мәдени-тұрмыстық қызмет көрсететін нысандар, банкілер, жеке тұрғын үйлер, көп қабатты тұрғын үйлер, кафелер, дүкендер, т.б. нысандар орналасқан. | 578,6 |
| III | Аймақ шекарасы оңтүстігі Ы.Алтынсарин көшесін бойлай батысынан Тайпақкөл каналымен шектеседі. | жеке тұрғын үйлер, кафелер, дүкендер, т.б. нысандар орналасқан. | 417,6 |
| IV | Бірінші учаскесі: Бұл аймақ солтүстігі Ы.Алтынсарин көшесінен басталып, солтүстік шығысынан темір жол көпіріне дейінгі жолды бойлай, шығысынан темір жолмен және оңтүстігі Сырдария өзенімен шектеседі. | жеке тұрғын үйлер, кафелер, дүкендер, т.б. нысандар орналасқан. | 210,0 |
| Екінші учаскесі: Кенттің солтүстік шығысын алып жатыр. Солтүстік батысы Жаңақорған - Шалқия автожолымен, оңтүстігі Самара-Шымкент автожолымен шектеседі. | Әкімшілік мекемелер, халыққа әлеуметтік және мәдени-тұрмыстық қызмет көрсететін нысандар, банкілер, жеке тұрғын үйлер, көп қабатты тұрғын үйлер, кафелер, дүкендер, т.б. нысандар орналасқан. | 350,3 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК